open-index/open-wikipedia-markdown huggingface dataset:
Zak Rudden

**Zak Andrew Rudden** ** ()** (2000-yil 6-fevralda tugʻilgan) — shotlandiyalik professional futbolchi. Zak Rudden „Dundee“ futbol klubida hujumchi sifatida oʻynaydi.

## Klublardagi oʻyin faoliyati

### Rangers
Zak Rudden oʻz faoliyatini „Rangers“ futbol klubida boshlagan. 2018—2019-yilgi mavsum boshlanishidan oldin Zak Rudden „Rangers“ klubining asosiy jamoasi tarkibiga qoʻshilgan.

### Ijaralar
2018-yil avgust oyida Zak Rudden „Falkirk“ futbol klubiga ijara shartnomasi asosida qoʻshildi. 2018-yil 15-sentyabrda Zak Rudden „Falkirk“ klubidagi ilk oʻyinida maydonga tushib raqib darvozasiga gol urishga muvaffaq boʻldi.

2019-yil 23-avgustda Zak Rudden EFL Ikkinchi ligasining vakili „Plymouth Argyle“ futbol klubiga ijara shartnomasi asosida qoʻshildi. Zak Rudden klubdagi ilk oʻyinini ertasi kuni „Walsall“ klubiga qarshi oʻyinda zaxiradan maydonga tushib oʻtkazdi. Zak Ruddenning klub bilan imzolagan ijara shartnomasi muddati 2020-yil yanvarida nihoyasiga yetdi.

### Partick Thistle
2020-yil 15-yanvarda Zak Rudden „Partick Thistle“ futbol klubi bilan ikki yarim yillik shartnoma imzoladi.

Koʻplab jarohatlar bilan bogʻliq muammolar va COVID-19 pandemiyasi tufayli futbol oʻyinlari toʻxtatilgandan soʻng, Zak Rudden jamoa tarkibidagi ilk oʻyinini 2021-yil 23-mart kuni Shotlandiya kubogi doirasidagi „Cowdenbeath“ klubiga qarshi oʻyinda oʻtkazdi.

### Dundee
2022-yilning yanvarida Zak Rudden „Dundee“ klubi bilan 2022-yilning yozidan boshlab kuchga kiradigan uch yillik shartnomani imzoladi. 2022-yilning 31-yanvarida Zak Rudden mavsum oxirigacha ijara asosida „Dundee“ klubiga oʻtdi.

## Xalqaro oʻyinlardagi faoliyati
Zak Rudden Shotlandiya milliy futbol terma jamoasining turli yosh darajalaridagi (16, 17, 19, 21) guruhlarida Shotlandiya sharafini xalqaro oʻyinlarda himoya qilib kelgan.

## Faoliyat statistikasi

## Manbalar
Cammy Kerr

**Cameron 'Cammy' Kerr** ** ()** (1995-yil 10-sentyabrda tugʻilgan) — shotlandiyalik futbolchi. Cammy Kerr „Dundee“ futbol klubida himoyachi sifatida oʻynaydi.

## Faoliyati

### Dundee
Cammy Kerr yoshligidan „Dundee“ futbol klubining yoshlar jamoasida shugʻullanib kelgan. Cammy Kerr „Dundee“ futbol klubi bilan professional futbolchilik faoliyatini ham davom ettirgan. Shundan soʻng, Cammy Kerr 2012—2013-yilgi mavsumda klubning asosiy tarkibida maydonga tusha boshlagan.

2013-yil iyul oyida Cammy Kerr asosiy jamoaning bir qator mavsumoldi oʻyinlariga qoʻshildi va u oʻng qanot himoyachisi sifatida maydonda harakatlandi. Bu oʻyinlarning birinchisi „Montrose“ futbol klubi ustidan 5:1 hisobida gʻalaba qozonilgan uchrashuv edi. Bir nechta uchrashuvlarda gʻalaba qozongan „Dundee“ klubi Shotlandiya chempionatida gʻolib chiqdi va Shotlandiya Premer-ligasiga koʻtarildi. 2013—2014-yilgi mavsum oxirida Cammy Kerr „Dundee“ klubi bilan yana ikki yillik yangi shartnoma imzoladi.

Cammy Kerr oʻzining Shotlandiya Premer-ligasidagi ilk oʻyinini 2014-yilning 27-sentyabrida „Ross County“ klubiga qarshi uchrashuvda zaxiradan maydonga tushib oʻtkazdi. 2014-yilning 6-noyabrida Cammy Kerr Premer-ligada yana bir marta maydonga tushgach, bir oylik ijara shartnomasi asosida „Peterhead“ futbol klubiga ijaraga berildi.

#### Peterhead (ijara)
Cammy Kerr „Peterhead“ klubidagi ilk oʻyinini 2014-yilning 8-noyabrida "Dunfermline Athletic' klubiga qarshi oʻtkazdi. Cammy Kerr oʻzining klubdagi birinchi golini 2014-yilning 6-dekabrida "Stirling Albionʼ futbol klubiga qarshi oʻyinda kiritishga muvaffaq boʻldi. 2015-yil 9-yanvarda Cammy Kerr klub bilan ijara muddatini 2014—2015-yilgi Shotlandiya Birinchi liga mavsumi oxirigacha uzaytirdi. Cammy Kerr klub safida jami yigirmata oʻyinda maydonga tushdi.

Cammy Kerr 2015-yil avgust oyida yana „Peterhead“ klubiga yana toʻrt oylik ijaraga berildi va 2015—2016-yilgi Shotlandiya Birinchi liga mavsumida yana 10 ta oʻyinda maydonga tushdi.

### Dundee
Cammy Kerr 2015-yilning dekabrida „Dundee“ klubiga qayta chqirib olindi. 2016-yil 2-yanvarda Shotlandiya Premer-ligasining ilk oʻyinida „Dundee“ klubi „Dundee United“ klubi ustidan gʻalaba qozondi. Ushbu oʻyinda Cammy Kerr „oʻyinning eng yaxshi futbolchisi“ deb topildi.

2016—2017-yilgi mavsum oxirida Cammy Kerr uchinchi marta „Yilning eng yaxshi yosh oʻyinchisi“ sovrinini qoʻlga kiritish bilan bir qatorda Dundee klubidagi „Yil oʻyinchisi“ mukofotiga sazovor boʻldi.

## Faoliyat statistikasi

## Manbalar
Katarina Gerboldt

**Katarina Aleksandrovna Gerboldt** (*[[Rus tili|ruscha:]] Катарина Александровна Гербольдт;* 1989 -yil 28-mart, Leningrad, SSSR) — ayollar oʻrtasida yakka holda konkida uchish boʻyicha musobaqalarda qatnashgan rossiyalik figurali uchuvchi. 2008-yildaoʻsmirlar oʻrtasida Rossiya chempioni, 2009-yilda Rossiya chempionati bronza medali sovrindori boʻlgan. 2010-yilningbahoridan 2014-yilgacha sherigi Aleksandr Enbert bilan juftlikda konkida uchish boʻyicha musobaqalarda qatnashgan. Katarina Rossiyaning xalqaro toifadagi sport ustasi. U 2015-yilda faoliyatini yakunlagan.

## Faoliyati
Katarina Gerboldt 2008—2009-yilgi mavsumda Gran-Pri seriyasining „Rossiya kubogi“ va „NHK Trophy“ bosqichlarida qatnashishi eʼlon qilingan, ammo kasalligi tufayli Moskvada ishtirok eta olmagan, Yaponiyada esa 12-oʻrinni egallab, yahshi natija koʻrsatmagan. 2009-yilgi Rossiya chempionatida uchinchi oʻrinni egallagan. Birinchi va ikkinchi oʻrinlarni egallagan Adelina Sotnikova va Yelizaveta Toʻxamisheva Xalqro konkida uchish ittifoqining yosh cheklovlari tufayli xalqaro musobaqalarda qatnasha olmaganligi sababli, Katarina Yevropa chempionatida ishtirok etishi uchun Rossiya terma jamoasiga kiritilgan (bu chempionat uchun jami Rossiyada ayollar oʻrtasida konkida uchish boʻyicha ikkita vakillik bor edi). Ozining ilk Yevropa chempionatida yaxshi natija koʻrsatib, oltinchi oʻrinni egallagan. Katarina 2009-yil may oyida Tatyana va Aleksey Mishin murabbiyligidan ketib, Moskvaning CSKA klubida ishlaydigan Svetlana Sokolovskaya murabbiylida mashq qila boshlagan.

Katarina 2010-yilgi milliy chempionatda muvaffaqiyatsiz ishtirok etdi, bor-yoʻgʻi 9-oʻrinni egallagani sabab terma jamoaga kiritilmadi. Keyin Tverda boʻlib oʻtgan Rossiya kubogi finalida ikkinchi oʻrinni egallab, juftlikda konkida uchishga oʻtishga qaror qildi. U Sankt-Peterburgda Tamara Nikolayevna Moskvina guruhida sherigi Aleksandr Enbert bilan mashq qiladi. 2011-yilgi Rossiya chempionatida juftlik tajribaliroq Ilyushechkin / Maisuradze juftligini ortda qoldirib, 4-oʻrinni egalladi.

2012-yilda Katarina mashgʻulotlarda jiddiy jarohat oldi. Shu sababli, juftlik Gran-pri bosqichlaridan voz kechishdi va 2012—2013-yilgi mavsumning birinchi yarmidagi barcha musobaqalarni, shu jumladan Rossiya chempionatini oʻtkazib yuborishdi.

2014-yil may oyida Aleksandr Enbert Nina Mixaylovna Moser guruhiga oʻtdi.

## Natijalari

### Juftlikda konkida uchish
* (A. Enbert bilan)*

### Yakkalik konkida uchish natijalari

J = oʻsmirlar darajasi; WD = musobaqadan chiqib ketdi

## Manbalar
Blair Malcolm

**Blair Malcolm** ** ()** (1997-yil 3-fevralda tugʻilgan) — shotlandiyalik professional futbolchi. Blair Malcolm „Albion Rovers“ futbol klubida himoyachi sifatida oʻynaydi.

Blair Malcolm faoliyati davomida „Ross County“, „Cowdenbeath“, „Alloa Athletic“ va „East Kilbride“ futbol klublarida oʻynagan.

## Faoliyati

### Dastlabki yillardagi faoliyati
Blair Malcolm oʻz faoliyatini „Partick Thistle“ futbol klubida boshlagan. Shundan soʻng, Blair Malcolm 2015—2016-yilgi mavsumi boshida „Ross County“ futbol klubiga oʻtgan. Blair Malcolm „Ross County“ klubi bilan shartnomasini 2017-yilda, klub oʻz tarixida birinchi marta Shotlandiya Rivojlanish ligasida gʻolib chiqqanidan keyin uzaytirdi. 2017-yil 20-may kuni Blair Malcolm „Ross County“ klubi tarkibida „Kilmarnock“ klubiga qarshi oʻyinda toʻliq 90 daqiqa davomida maydonda harakatlandi.

2017-yilning 17-noyabrida Blair Malcolm Shotlandiya Ikkinchi ligasi vakili „Cowdenbeath“ klubi bilan shartnoma imzoladi. Bu shartnoma dastlab favqulodda ijara shartnomasi edi, ammo 2018-yil yanvar oyida shartnoma mavsumning qolgan qismi uchun ham uzaytirildi.

„Cowdenbeath“ klubidagi ijara davrida Blair Malcolm „Cove Rangers“ klubiga qarshi pley-off oʻyinlarida ham maydonga tushgan. „Cowdenbeath“ klubi oʻzining Shotlandiya Ikkinchi ligasidagi maqomini saqlab qoldi va Blair Malcolm SPFLda hafta futbolchisi deb topildi.

Blair Malcolmning klub bilan imzolagan shartnomasi 2018-yilning may oyida „Ross County“ klubi Shotlandiya chempionlar ligasiga tushib ketganidan keyin yakuniga yetdi.

### Cowdenbeath
Keyin Blair Malcolm 2018-yil iyun oyida „Cowdenbeath“ klubi bilan uzoq muddatli shartnomaga imzo chekdi.

### Alloa Athletic
2019-yilning 2-avgustida Blair Malcolm „Alloa Athletic“ futbol klubiga tekin transfer asosida qoʻshildi. 31-avgust kuni Blair Malcolm „Alloa“ klubi uchun ilk oʻyinini Shotlandiya chempionatida „Queens of the South“ klubiga qarshi oʻyinda (1:0) oʻtkazdi.

### East Kilbride
Blair Malcolm „East Kilbride“ futbol klubi bilan 2021-yil 19-iyun kuni shartnoma imzolagan.

### Albion Rovers
2022-yil 3-yanvarda Blair Malcolm Shotlandiya Ikkinchi ligasi jamoasi „Albion Rovers“ futbol klubi bilan 2021—2022-yilgi mavsum oxirigacha qisqa muddatli shartnoma imzoladi.

## Faoliyat statistikasi

## Manbalar
Kristina Gorshkova

**Kristina Valerievna Gorshkova** (ruscha: *Кристина Валерьевна Горшкова;* 1989- yil 18-fevralda Moskvada tugʻilgan) — Vitaliy Butikov bilan juftlikda muz ustida raqs boʻyicha musobaqalarda qatnashgan rossiyalik figurali uchuvchi. Juftlik 2011-yilgi qishki Universiada gʻoliblari, 2009-yilgi Rossiya chempionatining bronza medallari sovrindorlari boʻlgan. Kristina Rossiyaning xalqaro toifadagi sport ustasi.

## Faoliyati

Vitaliy Butikov bilan birgalikda Kristina 1999-yildan beri juftlikda konkida uchishda musobaqalarda qatnashishni boshlagan. Ularning birinchi murabbiyi A. Y. Belyayeva, ikkinchi murabbiyi 2007-yil iyul oyida avtohalokat tufayli vafot etgan Tatyana Kuzmina boʻlgan. Juftlik Yelena Chaykovskaya nomidagi figurali uchish maktabida mashq qilishgan.

Juftlik 2007—2008-yilgi mavsumda Xorvatiyada oʻtkazilgan oʻsmirlar oʻrtasidagi Gran-pri bosqichida gʻolib chiqdi, Germaniyada boʻlin oʻtgan bosqichda ikkinchi, finalda esa uchinchi oʻrinni egallashdi. Keyinchalik ular oʻsmirlar oʻrtasidagi Rossiya chempionatida gʻalaba qozonib, oʻsmirlar oʻrtasidagi jahon chempionatida uchinchi oʻrinni egallashdi.

2008—2009-yilgi mavsumda Gorshkova / Butikov juftligi „kattalar“ darajasida chiqishni boshladi. Ular Gran-pri seriyasida Skate Canada va NHK Trophy musobaqalarining ikki bosqichida ishtirok etishdi va toʻrtinchi hamda beshinchi oʻrinlarni egalladi. Rossiyadagi birinchi „kattalar“ chempionatida ular bronza medallarini qoʻlga kiritdilar. Biroq, bronzaga qaramay, juftlik 2009-yilgi Yevropa chempionatiga tanlanmadi. 2009-yil fevral oyida ular XXIV qishki Universiadaga yoʻl olishdi va u yerda bronza medalini qoʻlga kiritgan ukrainaliklar Alla Beknazarova va Vladimir Zuyevga yutqazib, atigi 0,26 ball toʻplagan holda toʻrtinchi oʻrinni egallashdi. Juftlik 2011-yilda Turkiyaning Erzurum shahrida oʻtkazilgan XXV qishki Universiada musobaqasida birinchi oʻrinni egalladi.

## Natijalari
* (V. Butikov bilan)*

## Manbalar
Amu Hoji

Eronlik jurnalistlar tomonidan „dunyodagi eng kir odam“ laqabini olgan **Amu Hoji** Fors viloyatida yashagan va yarim asrdan koʻproq vaqt davomida yuvinishdan qatʼiyan bosh tortgan.

## Hayot tarzi
Bunga sabab sifatida u suv va sovun uni oʻlimga olib kelishidan qoʻrqishini aytgan.
Amu Hoji oʻzining gʻayrioddiy hayot tarzini yoshligida juda koʻp tushkunliklarni boshidan kechirganligi bilan izohlagan. Amu Hoji ham tamakining ashaddiy ishqibozi boʻlib, baʼzan bir vaqtning oʻzida bir nechta sigaret chekib, barmoqlari orasiga qator qilib qoʻygan holatdagi suratlari tarqalgan. Koʻp yillar davomida sovun va suv tegmagan Amu Hojining terisi qorayib qalin kir bilan qoplangan, ammo bu uni umuman bezovta qilmagan. Uning eski idishdan ichayotgan suvi va isteʼmol qilgan chirigan goʻsht ham sogʻligʻiga taʼsir qilmagan.

## Kasallikning boshlanishi
Bundan bir necha oy oldin mahalliy aholi vakillari Amu Hojini choʻmilishga majburlashgan. Dush qabul qilgandan keyin Amu Hojining ahvoli ogʻirlashgan. Amu Hojining ahvoli yomonlashgandan keyin unga tibbiy yordam koʻrsatilgan ammo bu yordam bermagan.

## Vafoti
Amu Hoji choʻmilganidan keyin kasal boʻlgani holida tuzalmagan va 24-oktabr, yakshanba kuni Fors viloyatidagi Deygah qishlogʻida vafot etgan. Olimlar oʻlimning aniq sababi nima ekanligini ayta olishmagan, lekin katta ehtimol bilan Amu Hojining oʻlimiga doimiy kundalik hayotning va gigienik muhitning oʻzgarishi va buni Amu Hojining organizmi qabul qila olmagani sabab boʻlgan.
## Manbalar
Aleksandr Grachyov

**Aleksandr Pavlovich Grachyov** (ruscha: *Александр Павлович Грачев;* 1984-yil 28-iyul, Moskva) — rossiyalik figurali uchuvchi. Jahon chempionati (2006) va qishki Universiada (2005) ishtirokchisi, oʻsmirlar oʻrtasida jahon chempioni (2004). Rossiyaning xalqaro toifadagi sport ustasi.

## Faoliyati
Yelena Romanovskaya bilan juftlikda ketma-ket ikki marta oʻsmirlar oʻrtasidagi jahon chempionatining bronza medali sovrindori boʻlgan (2002 va 2003) va nihoyat 2004-yilda ushbu turnirda gʻolib chiqqan. Aleksandr Grachyovga Svetlana Alekseyeva va Yelena Kustarova murabbiylik qilgan.

Juftlik 2006-yilgi Rossiya chempionatida toʻrtinchi oʻrinni egallab, Turindagi Olimpiadada Rossiya terma jamoasiga zaxira qatnashuvchi sifatida kiritilgan.

2006-yilda birinchi „kattalar“ toifasidagi jahon chempionatidan soʻng, ular 23-oʻrinni egalladilar va juftlik tarqaldi. Yelena Kanadaga yangi sherik izlash uchun ketdi, 2006—2007-yilgi mavsumni oʻtkazib yuborgan Aleksandr esa oʻzi uchun yangi sherik topdi. Uning yangi sportdagi jufti Anastasiya Platonova boʻldi.

2008-yilgi Rossiya chempionatida yangi juftlik beshinchi oʻrinni egalladi. 2007—2008-yilgi mavsumda ular boshqa musobqalarda qatnashmadi

2008—2009-yilgi mavsumda juftlik „Finlandia Trophy“ turnirining kumush medallarini qoʻlga kiritdilar va Rossiya kubogi bosqichida Gran-pri seriyasida qatnashdilar va u yerda ettinchi oʻrinni egalladilar. 2009-yilgi Rossiya chempionatida oʻtgan yilgi natijalarini takrorladi — ular yana beshinchi oʻrinni egalladi. 2009-yilning yozida juftlik murabbiyini oʻzgartirdi — ular Aleksandr Julin guruhiga koʻchib oʻtishdi.

Juftlik 2010-yilgi Rossiya chempionatidamuvaffaqiyatsiz ishtirok etishdi, bor-yoʻgʻi 7-oʻrinni egallashdi va sport faoliyatini tugatishga qaror qilishdi.

## Natijalari
* (A.Platonova bilan)*

* (Y.* *Romanovskaya bilan)*

J = oʻsmirlar darajasi

## Manbalar
Gordey Gorshkov

**Gordey Olegovich Gorshkov** (ruscha: *Гордей Олегович Горшков;* 1993-yil 11-fevral, Sankt-Peterburg, Rossiya) — yakka holda konkida uchish boʻyicha musobaqalarda qatnashgan rossiyalik figurali uchuvchi. 2013-yilgi qishki Universiadaning kumush medali sovrindori, 2015-yilgi Rossiya kubogi finali gʻolibi. Rossiya sport ustasi.

## Faoliyati
Gorshkov besh mavsum oʻsmirlar oʻrtasidagi Gran-pri musobaqasida qatnashdi, bir marta Urmanov murabbiyligida 2011—2012-yilgi mavsumda oʻsmirlar oʻrtasidagi Gran-pri seriyasining finaliga yoʻllanma oldi va u yerda 8-oʻrinni egalladi. Ushbu mavsum oxirida Gorshkov oʻzini juftlikda konkida uchishda sinab koʻrishga qaror qildi.

Gordey Gorshkov 2013—2014-yilgi mavsumni Gratsdagi (Avstriya) turnirida boshlab, uchinchi oʻrinni egalladi. U oʻz shahridagi Panin yodgorligida va u yerda ikkincchiqish qildi va ikkinchi oʻrinni egalladi. Gorshkov noyabr oyining oxirida Italiyada boʻlib oʻtadigan Universiada uchun Rossiya terma jamoasiga kiritildi. Koʻpchilikni hayratda qoldirgan holda, musobaqaning birinchi kunidan soʻng u ikkinchi oʻrinni qoʻlga kiritdi va hatto erkin dasturda ham gʻolib chiqdi. Biroq, umumiy hisobda u ikkinchi oʻrindan yuqoriga chiqmadi.

Ikki hafta oʻtgach, u Rossiya chempionatida qatnashdi va qisqa dasturda oʻz koʻrsatkichlarini biroz yaxshiladi, ammo erkin dasturni muvaffaqiyatsiz yakunladi va oʻn ikkinchi oʻrinni egalladi.

Gordey Gorshkov 2015—2016-yilgi yangi mavsumni muvaffaqiyatli boshladi. Nepela memorialida uchinchi oʻrinni egalladi. Har uch toifadagi yutuqlari yaxshilandi. Dekabr oyi boshida Zagrebdagi turnirda u qisqa dastur boʻyicha oʻz yutuqlarini yaxshiladi va toʻrtinchi oʻrinni egalladi. Gorshkov milliy chempionatda juda yaxshi chiqish qilib, toʻrtinchi oʻrinni egalladi.

Gordey olimpiada oldidan yangi mavsumni Slovakiyadagi Nepela Memorialida boshladi, qisqa dasturdan soʻng u uchinchi oʻrinni egalladi, ammo erkin dasturni muvaffaqiyatsiz yakunladi va beshinchi oʻringa pastladi. Noyabr oyi boshida rossiyalik figurali uchuvchi Moskvadagi Gran-prini bosqichida ishtirok etib, Rostelecom kubogi turnir jadvalining oʻrtasidan joy oldi. Shu bilan birga, u umumiy va erkin dasturdagi oldingi yutuqlarini yaxshiladi.

## Natijalari

### 2015—2016-yilgi mavsumdan keyin

### 2015—2016-yilgi mavsum oldidan

J — oʻsmirlar darajasi

## Manbalar
Air 2000

**Air 2000** — shtab-kvartirasi Manchesterda joylashgan sobiq charter aviakompaniyasi boʻlib, 1987-yildan 2004-yilgacha Buyuk Britaniyada yoʻlovchi tashish sohasida faoliyat yuritgan.

2004-yilda kompaniya nomi First Choice Airways ga oʻzgartirilgan va 2008-yilda TUI Travel PLC va „First Choice Holidays PLC“ sayyohlik operatorlari qoʻshilishi tufayli Thomsonfly aviakompaniyasi bilan birlashdi va dunyodagi eng yirik Thomson Airways charter tashuvchisini tashkil qildi.

*Air 2000* ning uy porti va uning asosiy tranzit markazi (havo tugini) Manchester aeroporti hisoblangan, London-Gatvik va Glazgo (Shotlandiya) aeroportlari qoʻshimcha markazlar sifatida ishlatilgan.

## Tarixi
*Air 2000* 1987-yil boshida Britaniyaning Owners Abroad Group xususiy firmasi tomonidan tashkil etilgan va oʻsha yilning 11-aprelida ikkita Boeing 757 samolyotlarida charter reyslarini amalga oshira boshlagan. Bir yil oʻtgach, laynerlar soni ikki baravar koʻpaygan, tashuvchining asosiy aeroporti Shotlandiyadagi Glazgo xalqaro aeroporti boʻlgan. 1988-yilda Kanadada Air 2000 Airline shoba aviakompaniyasi tashkil etilgan, u Kanada hukumati tomonidan operator litsenziyasi olib qoʻykuniga qadar bir necha kun ishlagan. Keyinchalik bu tashuvchi mustaqil kompaniyaga aylangan va Kanada 3000 brendi ostida tanilgan.

1988/1989-yilgi qish mavsumida *Air 2000* Mombasa (Keniya) ga birinchi uzoq masofali yoʻnalishni yolga qoʻydi. Bir nechta Boeing 757 samolyotlari uzoq toʻxtovsiz parvozlar uchun qayta jihozlandi va 1989-yilda Qoʻshma Shtatlar aeroportlariga parvozlar amalga oshirish yolga qoʻyildi. 1992-yilda aviakompaniya Buyuk Britaniya fuqaro aviatsiyasi maʼmuriyatidan rejalashtirilgan reyslarni amalga oshirish huquqi uchun litsenziya oldi, keyingi yili London Gatwick aeroportidan Pafos xalqaro aeroportiga (Kipr) birinchi doimiy yoʻnalish joriy etildi.

1998-yilda First Choice sayyohlik xoldingi raqobatchisi Unijet va Leisure International Airways shoʻba korxonasi bilan yutib yubordi, uning samolyotlari keyinchalik *Air 2000* livreyasiga qayta boʻyalgan.

2004-yilda *Air 2000* oʻzining rasmiy nomini First Choice Airways ga oʻzgartirdi.

## Flot
2004-yil mart holatiga koʻra *Air 2000* floti quyidagi samolyotlardan iborat edi
:




## Manbalar

## Havolalar

* ''Air 2000'' rasmiy veb-sayti
Anastasiya Grebyonkina

**Anastasiya Yuryevna Grebenkina** (ruscha: *Анастасия Юрьевна Гребенкина;* 1979-yil 18-yanvar, Moskva) — muz ustida raqs boʻyicha turnirlarda ishtirok etgan figurali uchuvchi. Anastasiya Rossiya va Armaniston, shuningdek, qisqa vaqt davomida Latviya (1993—1994-yillar mavsumi, Latviya chempioni) vakili sifatida musobaqalarda qatnashgan.

## Faoliyati
Anastasiya besh yoshida konkida uchishni boshladi. 12 yoshidan boshlab muz ustida raqsga tushishni mashq qildi. 1998-yildan xalqaro toifadagi sport ustasiga aylandi. Unga Natalya Dubova, Svetlana Alekseyeva, Natalya Linichuk murabbiylik qildi.

1996-yildan 1998-yilgacha Anastasiya Rossiya uchun Vazgen Azroyan bilan juftlikda musobaqalarda qatnashdi. Ular 1998-yilgi milliy chempionatda yettinchi oʻrinni egalladi. Koʻp oʻtmay, juftlik tarqaldi, Anastasiya Vitaliy Novikov bilan, Vazgen esa amerikalik Tiffany Hayden bilan juftlasha boshladi va Armaniston vakili boʻldi.

2003-yilda Anastasiya va Vazgen juftligi yana birlashinb, Armanistonni himoya qilishdi. Turli vaqtlarda ular Svetlana Alekseyeva, Rostislav Sinitsyn, Kristofer Din va Aleksey Gorshkov rahbarligida mashq qilishdi. Bu juftlikning oxirgi murabbiyi Aleksandr Julin edi. Juftlik Armanistonning uch karra chempioni va figurali uchish boʻyicha Gran-pri medalining birinchi arman gʻoliblariga aylandi (bronza NHK Trophy 2005).

Juftlik Turin Olimpiadasi ishtirokchilari boʻlib, u yerda 20-oʻrinni egalladi.

2007-yilda Anastasiya „Zvezda Imperii“ filmida Aleksandr III ning rafiqasi imperator Mariya Fedorovna rolini ijro etdi.

## Shaxsiy hayoti
2009-yil sentyabr oyida Anastasiya IT texnologiyalari bilan shugʻullanadigan Yuriy Goncharovga turmushga chiqdi.

2010-yil iyun oyida ularning oʻgʻli Ivan dunyoga keldi.

## Natijalari
(*Armaniston vakili sifatida Azroyan bilan*)

WD = tanlovdan chiqarildi

(*Rossiya vakili sifatida Novikov bilan*)

(*Rossiya vakili sifatida Azroyan bilan*)

## Yana qarang

* 2006-yilgi Qishki Olimpiya oʻyinlarida figurali uchish — muz ustida raqslar

## Manbalar
Stanley Middleton

**Stanley Middleton** (1919-yil 1-avgust &#x2013; 2009-yil 25-iyul) – taniqli ingliz yozuvchisi.

## Hayoti
Stanley Middleton 1919-yilda Nottingemshir abbatligining Bulvell shahrida tugʻilgan. Avval High Pavement maktabida, undan keyin Stanley Road boshlangʻich maktabida, soʻngra Nottingam universiteti qoshidagi kolejda tahsil olgan.

Middleton universitetda oʻqib yurgan kezlarida asarlar yozishni boshlagan va 1958-yilda *"Short answer" nomli kitobi* nashr etilgan. Muallif sifatidagi faoliyati bilan bir qatorda, koʻp yillar davomida High Pavement Grammatika maktabida ingliz tilidan dars bergan. 1974-yilda Middletonning „Holiday“ romani Buker mukofotiga sazovor boʻlgan. 2008-yilda „*Her Three Wise Men*“ kitobi nashr etildi. U hayoti davomida 44 ta roman yaratgan.

Middleton 1979-yilda OBE (Britaniya imperiyasi ordeni)ni qabul qilishni rad etgan. Bu BBCning axborot erkinligi soʻrovi natijasida maʼlum boʻlgan. U shunchaki oʻz vazifasi deb bilgan ishni bajargani uchun taqdirlanishni istamagan.

## Asarlari
### Fantastik asarlari
* *"A Short Answer"* (1958)
* *"Harris’s Requiem"* (1960)
* *"A Serious Woman"* (1961)
* *"The Just Exchange"* (1962)
* *"Twoʻs Company"* (1963)
* *"Him They Compelled"* (1964)
* *"Terms of Reference"* (1966)
* *"The Golden Evening"* (1968)
* *"Wages of Virtue"* (1969)
* *"Apple of the Eye"* (1970)
* *"Brazen Prison"* (1971)
* *"Cold Gradations"* (1972)
* *"A Man Made of Smoke"* (1973)
* *"[[Holiday (novel)|Holiday]]"* (1974)
* *"Distractions"* (1975)
* *"Still Waters"* (1976)
* *"Ends and Means"* (1977)
* *"Two Brothers"* (1978)
* *"In a Strange Land"* (1979)
* *"The Other Side"* (1980)
* *"Blind Understanding"* (1982)
* *"Entry into Jerusalem"* (1983)
* *"The Daysman"* (1984)
* *"Valley of Decision"* (1985)
* *"An After-Dinner’s Sleep"* (1986)
* *"After a Fashion"* (1987)
* *"Recovery"* (1988)
* *"Vacant Places"* (1989)
* *"Changes and Chances"* (1990)
* *"Beginning to End"* (1991)
* *"A Place to Stand"* (1992)
* *"Married Past Redemption"* (1993)
* *"Catalysts"* (1994)
* *"Toward the Sea"* (1995)
* *"Live and Learn"* (1996)
* *"Brief Hours"* (1997)
* *"Against the Dark"* (1998)
* *"Necessary Ends"* (1999)
* *"Small Change"* (2000)
* *"Love in the Provinces"* (2002)
* *"Brief Garlands"* (2004)
* *"Sterner Stuff"* (2005)
* *"Mother’s Boy"* (2006)
* *"Her Three Wise Men"* (2008)
* *"A Cautious Approach"* (2010)

## Manbalar

## Havolalar

* „Stenli Middlton“, nekroloq, *[[Deyli telegraf|Daily Telegraph]]*, 2009-yil 30-iyul.
* Filipp Devis, „Stenli Middlton“, obituar, *The Guardian*, 2009-yil 29-iyul.
* http://www.cabinetoffice.gov.uk/sites/default/files/resources/document2012-01-24-075439.pdf
Finlandiyadagi turklar

**Finlandiyadagi** turklar, **turk finlari** yoki **fin turklari** deb ham ataladi, () Finlandiyada yashovchi etnik turk xalqi, shu jumladan Finlandiyada tugʻilgan, ota-onasi turk yoki ajdodlari turk boʻlgan shaxslar. Finlandiya turklarining aksariyati Turkiya Respublikasidan.Biroq, boshqa usmonli mamlakatlardan, shu jumladan Bolqondan Finlandiyaga kelgan etnik turk jamoalaridan ham sezilarli turk migratsiyasi boʻlgan (masalan, Bolgariya, Gretsiya, Kosovo, Shimoliy Makedoniya va Ruminiya), Kipr oroli va yaqinda Iroq va Suriya .

## Tarixi
Turklarning Finlandiyaga koʻchishi mamlakatda nisbatan yangi hodisa; koʻpchilik asosan 1980-yillarning oxiridan beri kelgan va asosan erkak immigrantlardan iborat. 1987-yildan 2012-yilgacha Finlandiyaga 8904 nafar turk fuqarosi koʻchib kelgan. 2019-yilda turk boshpana izlovchilar iroqliklardan keyin ikkinchi eng katta guruhdir. Yanvardan avgustgacha 283 nafar Turkiya fuqarosi boshpana soʻragan boʻlsa, 2018-yil davomida bu koʻrsatkich 293 nafarni tashkil qilgan. Yil oxirigacha ularning soni oʻtgan yilga nisbatan 45 foizga koʻp boʻlishi taxmin qilinmoqda. Finlandiya Immigratsiya xizmati maʼlumotlariga koʻra, koʻplab turklar Gulen harakati tufayli boshpana izlamoqda.

## Demografiyasi
Finlandiya statistika maʼlumotlariga koʻra, turklarning aksariyati Uusimaa mintaqasida, Pirkanmaa, Varsinais-Suomi, Shimoliy Ostrobotniya va Kymenlaaksoda kichikroq jamoalar bilan yashaydi.

8127 kishi turk tilida soʻzlashadi, bu Turkchani Finlandiyada eng koʻp soʻzlashuvchi tillar orasida 14-oʻringa koʻtardi. 4794 nafar Turkiya fuqarosi, 7472 nafari Turkiyada tugʻilgan. Finlandiyada 7221 nafar birinchi avlod turk immigrantlari va 2135 nafar ikkinchi avlod muhojirlari jami 9356 nafar.

## Jamiyat
Ularning 65,5 foizini erkaklar, 34,5 foizini ayollar tashkil etadi. 22,2% 14 yoshdan kichik, 76,7% 15 dan 64 yoshgacha va atigi 1,1% 65 yoshdan oshganlar.

Turk muhojirlarining aksariyati yakka tartibdagi tadbirkorlar va asosan restoran va tez tayyor boʻladigan taomlar sohasida faol.

## Tashkilotlar

* Suomen turkkilainen seura

## Taniqli odamlar

* Mehmet Gürs, oshpaz (otasi turk)
* Tilma Hainari, ayollar faoli va jamoatchi maʼrifatchi (onasi Adolfina Sofiya Soldan Sadok Seli Sultan avlodi edi. Germaniyadagi birinchi hujjatlashtirilgan turk edi)
* Ibrohim Kose, futbolchi
* Kaan Kairinen, futbolchi (otasi turk)
* Melek Mazici, vizual rassom
* Anton Odabasi, basketbolchi (otasi turk)
* Mert Otsamo, moda dizayneri (otasi turk)
* Masar Oʻmer, futbolchi
* Hasan Fuat Sari, haykaltarosh
* Teuvo Tulio, rejissyor
* Ozan Yanar, Finlandiya parlamentining sobiq aʼzosi
* Sini Yasemin, qoʻshiqchi (otasi turk)

## Manbalar

## Bibliografiya
 
* 
* 
* .
Roland Pièce

**Roland Pièce -** Bex shahrida  tugʻilgan va Sottens shahrida  vafot etdi, Shveysariyadagi radioning kashshofi.Oʻlimidan avval, shahar Kengashining yigʻilishida u Bex munitsipalitetining faxriy burjuaziyasi den  nomlangan.

## Hayoti
Pol Pies tuman sudyasi boʻlib ishlagan (1870—1955) va oʻqituvchi Eliz nening oʻgʻli edi. Minod (1870—1932). Oʻrta maktab oʻquvchisi boʻlgan davrida u oddiy texnik vositalar bilan tajriba oʻtkaza boshladi va oʻzining radio telefon qabul qilgichini qurdi. U ota-onasining uyi va qoʻshni binoning tomi orasiga choʻzilgan antenna simi bilan 2-aprel kuni muvaffaqiyatga erishdi. 1914-yil yanvarda Parijdagi Eyfel minorasi tomonidan chiqarilgan vaqt signalini qabul qilish. Birinchi jahon urushi paytida Shveysariya armiyasi tomonidan chiqarilgan taqiq tufayli texnik tajribalarini davom ettirishga rasman ruxsat berilmagan.

## Eslatmalar
Svanidze, Ekaterina Semyonovna

**Ekaterina** (**Kato**) **Semyonovna Svanidze** ( 1885 yoki 1882 (uning qabristondagi qabrida koʻrsatilgan, [4]) — 22 noyabr [ 1907) — Iosif Jugashvilining birinchi xotini (Stalin), toʻngʻich oʻgʻli Yakovning onasi.

## Hayoti
Semyon (Semion) Svanidzening qizi, Aznaur avlodi (kichik gruzin zodagoni) va Sepora (Sappora) Dvali-Svanidze (1908-yildan keyin vafot etgan) . Opa-singillari — Mariya (1888—1942) va Aleksandra, aka-uka — Aleksandr (Alyosha) (1886—1941) va Mixail (Mixa). U Tbilisida yashagan (Freylinskaya, 3). Ekaterina kir yuvuvchi va tikuvchi sifatida kunlik ishchi boʻlib ishlagan:

Ekaterinaning akasi Tiflis diniy seminariyasida Jozef Jugashvili bilan birga oʻqigan.

Ekaterinaning toʻyi 1906-yilda Tiflisdagi David cherkovida boʻlib oʻtdi. . Uning ekilgan otasi Mixa Tsxakaya edi.

Ekaterina 1907-yil 22-noyabrda (5-dekabrda) sil yoki tif isitmasi sabab boʻlgan ichak qon ketishidan vafot etdi, sakkiz oylik oʻgʻli qoldi. U Tbilisidagi Kuki qabristoniga dafn etilgan.

Britaniyalik tarixchi Saymon Montefiore, " Yosh Stalin " kitobining muallifi, Stalinning Ekaterinaga boʻlgan his-tuygʻularining haqiqiyligi va kuchliligiga shubha qilmaydi: uning qarindoshlarining (deyarli barchasi 1930-yillarda vafot etgan) guvohliklariga tayanib, u dafn marosimida ekanligini taʼkidlaydi. Stalinning xotinining aqli chalkashib ketdi va Ekaterina tobuti qabrga tushirilganda, Stalin u erga sakrab tushdi va u zoʻrgʻa orqaga tortildi. Stalinning birinchi farzandi Yakov Jugashvili Ekaterinaning onasi tomonidan tarbiyalangan.

Ekaterinaning ukasi Aleksandr Semyonovich Svanidze 1937-yil dekabrda hibsga olingan va 1941-yil 20-avgustda otib tashlangan. Uning rafiqasi Mariya, Tbilisi opera teatri qoʻshiqchisi va singlisi Mariya NKVD qarori bilan otib tashlangan.

## Manbalar

## Adabiyotlar

* 
*
Shomonchilik

Bu din jon va ruxlarga, ota bobolar ruxiga siginish eʼtiqodini tarbiyalagan.

Qadimgi turklarda „shomon“ soʻzi boʻlmaganligi sababli ular oʻz dinlarini „qam“ deb yuritganar

## Manbalar
Ya teryayu korni

„**Ya teryayu korni**“ (, yaʼni „Tomirlarimni yoʻqotyapman“) — „Korni“ rus musiqiy guruhi ijro etgan qoʻshiq. 2002-yil singl oʻlaroq chiqilgan, 2003-yilda esa guruhning „Na veka“ nomli ilk studiyaviy albomiga oʻn uchinchi trek oʻlaroq kiritilgan. „Ya teryayu korni“ guruh repertuaridagi eng taniqli qoʻshiqlarning biri boʻlib, uning kuyini ham, matnini ham guruh aʼzosi Pavel Artemyev yozgan. Qoʻshiq „Korni“ guruhiga katta shuhrat olib kelgan ilk taronalarning biri boʻlib, nafaqat Rossiyada, balki bir necha MDH davlatida xitga aylangan.

Dastlab tinglovchilar „Ya teryayu korni“ qoʻshigʻi bokiralikni yoʻqotish hamda ilk jinsiy aloqa haqida deb oʻylagan. Xonanda Artemyev bu talqindan xabardor ekanini, ammo aslida tarona Iso Masih haqida ekanligini aytgan. Artemyev 2021-yil „Lenta“ nashriga bergan intervyusida qoʻshiqni oʻsmirlik chogʻida yozganini, oʻsha paytda musiqa konservatoriyasida tahsil olayotgan boʻlganini aytgan. Uning soʻzlariga koʻra, oʻsha payta oʻzini „surgundagidek“ his qilgan. „Ya teryayu korni“ qoʻshigʻi xitga aylanishi ortidan Artemyev oʻzini guruhning lideri oʻlaroq his qilganini aytgan, ammo guruh prodyuserlari bunday fikrda boʻlmagan.

„Ya teryayu korni“ qoʻshigʻi uchun A.&nbsp;Boltenko klip suratga olgan. Unda guruh aʼzolari qora fon qarshisida hamda sahnada qoʻshiqni ijro etayotgani tasvirlangan. Klip 2008-yil YouTubega yuklangan va 2022-yilning oktyabriga qadar qariyb bir million marta koʻrilgan.

## Manbalar

## Havolalar
*
Gumpert Nathalie

**Gumpert Nathalie** yoki **RG Nathalie** — bu oʻzida vodorod ishlab chiqaradigan, metanolda ishlaydigan vodorod-elektr gibrid sport avtomobili. Avtomobilni 2021-yilda ishlab chiqarish rejalashtirilgan. Bu avtomobil Roland Gumpert tomonidan yaratilgan, Apollonni ishlab chiqargan Gumpert kompaniyasi bankrot boʻlgandan keyin **RG** tomonidan ishlab chiqarilgan birinchi avtomobil. Ushbu sport mashinasidan 500 ta ishlab chiqarish rejalashtirilgan.

## Tarixi

### Preambula
Roland Gumpert — Audi Sport kompaniyasining sobiq prezidenti hisoblanadi. 2001-yilda u Gumpert Apollon nomli superkar ishlab chiqarish uchun avtomobil ishlab chiqaruvchi Gumpert kompaniyasiga asos solgan. 2014-yilda kompaniya bankrot boʻldi va kompaniya nomini Apollo Automobil Gmbh ga oʻzgartirgan. Apollo Intensa Emozione ishlab chiqaradigan De Tomaso kompaniyasi egasi gonkonglik tadbirkor Norman Choi Consolidated Ideal TeamVenture konsorsiumi egallab oldi.

### Taqdimot
2017-yilda Roland Gumpert Xitoyning Shanxay shahrida joylashgan, muqobil energiya boʻyicha mutaxassis Aiways kompaniyasi bilan hamkorlik qildi va Germaniyaning Ingolshtadt shahrida joylashgan Roland Gumpertning bosh harflari boʻlgan „RG“ deb nomlangan yangi kompaniyasiga asos soldi.

2018-yilda Pekin avtosalonida RG oʻzining birinchi modeli prototipini taqdim etadi. Mashina asoschining qizi nomiga „Nathalie“ deb atalgan. RG Nathalie 2019-yil oxiridan Germaniyada 500 nusxada ishlab chiqariladi, keyin Xitoyning Shangrao shahrida va 420 000 evro narxda sotiladi.

Jeneva avtosalonida Gumpert RG Nathalieʼni 2021-yilda ishlab chiqarilgan, yonilgʻi hujayrasi bilan ishlaydigan elektr motorli seriyali versiyasida taqdim etdi.

## Xususiyatlari
Nathalie ikki oʻrindiqli kupe boʻlib, uning liniyasi Nissan GT-R ga yaqin. U old tomonida svetodiodli faralar va orqa chiroqlarni birlashtiruvchi yorugʻlik chizigʻini ham oʻz ichiga oladi. U juda yengil uglerod qobigʻida yaratilgan boʻlib, unga maksimal  tezlikda yuqori ishlash imkonini beradi va 0 dan  tezlikka 2,5 soniyada erishadi.

Nathalie  toʻrtta elektr motordan iborat, har bir motor gʻildiraklarga joylashtirilgan. Ular  ning umumiy quvvatini ishlab chiqarib barcha toʻrt gʻildirakda uzatiladi.

Nathalie  bilan jihozlangan metanolda ishlaydigan va  ni taʼminlaydigan yonilgʻi hujayrali batareya. RG tomonidan ishlab chiqilgan murakkab tizim katalizlangan kimyoviy reaksiya orqali metanolni karbonat angidrid va vodorodga ajratadigan metanol reformatoridan iborat boʻlib, ikkinchisi elektr energiyasini ishlab chiqaradigan yonilgʻi hujayrasini oziqlantiradi. Yoqilgʻi hujayrasi tizimi turi oʻsha yoqilgʻi hujayrasi ishlab chiqaruvchisi tomonidan Reformed metanol yonilgʻi hujayrasi sifatida koʻrsatilgan. Bundan tashqari, tormozlash paytida ishlab chiqarilgan energiyaning tiklanishi tufayli avtonomiyani oshiradi. U 60 litrli metanol tankidan va shu bilan  diapazondan foyda oladi  gacha „eko“ rejimida. Agar qayta tiklanadigan metanol (masalan, shahar chiqindilaridan yoki qayta tiklanadigan elektr energiyasidan) ishlatilsa, uglerodsiz foydalanish mumkin.

## Yana qarang

* Reformatsiya qilingan metanol yonilgʻi xujayrasi

## Manbalar

## Havolalar

* Rasmiy veb-sayt
Romain Saïss

**Romain Ghanem Paul Saïss** (; ) 1990-yil 26-martda Fransiyaning Bur-de-Peyj shahrida tugʻilgan. Marokashlik futbolchi, „Beşiktaş“ klubi va Marokash terma jamoasi himoyachisi. 2018-yilgi jahon chempionati ishtirokchisi.

Romain Ghanem Paul Saïss oʻz faoliyatini „Olympique de Valence“ futbol klubida boshlagan. 2012-yilda Romain „Clermont Foot“ jamosiga oʻtdi. 28-yanvar kuni „Bastia“ futbol klubiga qarshi oʻyinda u Liga 2da debyut qildi. 30-mart kuni „Havre“ jamosiga qarshi kechgan bahsda Romain Ghanem Paul Saïss „Clermont Foot“ futbol klubi safidagi birinchi golini urdi. 2013-yilning yozida Romain Ghanem Paul Saïss „Havre“ jamosiga koʻchib oʻtdi. 2-avgust kuni „Arles-Avignon“ futbol klubiga qarshi oʻyinda u yangi klub safida debyut qildi. 2014-yilning 10-yanvarida „Mets“ jamoasiga qarshi kechgan bahsda Romain Ghanem Paul Saïss „Le Havre“ jamoasi safidagi birinchi golini urdi.

## Xalqaro faoliyati
2012-yil 14-noyabrda Togoga qarshi oʻrtoqlik oʻyinida Romain Ghanem Paul Saïss Marokash terma jamoasi safida debyut qildi. 2017-yilda Romain Ghanem Paul Saïss terma jamoa tarkibida Gabonda boʻlib oʻtgan Afrika kubogida ishtirok etgan. Turnirda Romain Ghanem Paul Saïss Togo, Kot-d’Ivuar, Misr va Kongo DR jamoalariga qarshi oʻyinlarda ishtirok etgan. Togoliklar bilan kechgan bahsda Romain Ghanem Paul Saïss terma jamoadagi ilk golini urdi.

2018-yilda Romain Ghanem Paul Saïss Rossiyada boʻlib oʻtgan jahon chempionatida ishtirok etdi. Turnirda Romain Ghanem Paul Saïss Eron va Ispaniya jamoalariga qarshi oʻyinlarda maydonga tushdi.

2019-yilda Romain Ghanem Paul Saïss ikkinchi marta Misrda boʻlib oʻtgan Afrika Millatlar Kubogida ishtirok etdi. Turnirda Romain Ghanem Paul Saïss Namibiya, Kot-d’Ivuar, Janubiy Afrika va Beninga qarshi oʻyinlarda ishtirok etgan.

2022-yilda Romain Ghanem Paul Saïss uchinchi marta Kamerunda boʻlib oʻtgan 2021-yilgi Afrika Millatlar Kubogida ishtirok etdi. Turnirda u Gana, Komor orollari, Gabon, Malavi va Misr terma jamoalariga qarshi oʻyinlarda ishtirok etgan.

## Statistika

## Manbalar
Scott McKenna

**Scott Fraser McKenna ()** (1996-yil 12-noyabrda tugʻilgan) — shotlandiyalik professional futbolchi. Scott McKenna „Nottingham Forest“ futbol klubi va Shotlandiya milliy futbol terma jamoasida himoyachi sifatida oʻynaydi. Scott McKenna futbolchilik faoliyati davomida „Aberdeen“, „Ayr United“ va „Alloa Athletic“ futbol klublarida ijara asosida oʻynagan.

## Klublardagi oʻyin faoliyati

### Aberdeen
Scott McKenna oʻz faoliyatini „Aberdeen“ futbol klubining akademiyasida boshlagan edi. Oʻsha vaqtlarda „Daily Record“ jurnali Scott McKennani „mamlakatdagi eng istiqbolli himoyachilardan biri“ deb atagandi.

Scott McKenna 2016-yilning 6-fevralida „St Johnstone“ klubiga qarshi oʻyinda zaxiradan maydonga tushib, oʻzining „Aberdeen“ klubi safida ilk professional oʻyinini oʻtkazdi. 2016-yilning 22-mayida Scott McKenna „Aberdeen“ klubi bilan yangi ikki yillik shartnoma imzoladi. 2016-yil noyabrida Scott McKenna Shotlandiya chempionati ishtirokchisi „Ayr United“ klubiga 28 kunga ijaraga oʻtdi. Keyinchalik Scott McKennaning ijarasi mavsum oxirigacha uzaytirildi.

„Aberdeen“ klubi 2018-yil avgust oyida „Celtic“ klubidan Scott McKenna uchun 3,5 million funt sterlinglik taklifni rad etdi. Avgust oyida „Aberdeen“ klubi Scott McKenna uchun "Aston Villa" klubining kattaroq taklifini ham rad etdi. 2019-yil yozgi transfer oynasida „Aberdeen“ klubi Scott McKenna uchun transfer soʻrovini topshirgandan soʻng, „Queens Park Rangers“ va „Nottingham Forest“ klublarining Scott McKenna boʻyicha takliflarini rad etdi.

2019-yil dekabr oyida „Aberdeen“ klubi rahbari Dave Cormack klub Scott McKenna yoki jamoadoshi Sam Cosgrove uchun boshqa klublardan hech qanday taklif yoki shartnoma olmaganini tasdiqladi. 2020-yil 29-fevralda „St Mirren“ futbol klubi bilan boʻlib oʻtgan Shotlandiya kubogi doirasidagi bahsda Scott McKennaning son suyagi yirtilgan edi.

2020-yil avgust oyida Scott McKenna oy boshida barga tashrif buyurib, Shotlandiyadagi COVID-19 pandemiyasi bilan bogʻliq cheklovlarni buzgani uchun Shotlandiya FA tomonidan uch oʻyinga diskvalifikatsiya qilingan sakkizta „Aberdeen“ klubi oʻyinchilaridan biri edi. „Aberdeen“ klubi „Nottingham Forest“ klubi bilan 2020-yil sentyabr oyida Scott McKennaning transferi boʻyicha muzokaralarga kirishdi.

### Nottingham Forest
2020-yil 23-sentabrda Scott McKenna nomaʼlum toʻlov evaziga EFL chempionati vakili „Nottingham Forest“ klubiga oʻtdi. Scott McKenna „Forest“ klubidagi ilk oʻyinini 2020-yil 25-sentyabrda „Haddersfield Town“ klubiga qarshi oʻyinda (1:0) oʻtkazdi. Scott McKenna klubdagi ilk golini 2020-yil 4-noyabrda „Coventry City“ klubi ustidan 2:1 hisobida gʻalaba qozonilgan oʻyinda kiritdi. Scott McKenna 2021—2022-yilgi mavsumda „mavsumning eng yaxshi oʻyinchisi“ deb topildi.

## Shaxsiy hayoti
Scott McKenna Kirriemuirdagi Webster oʻrta maktabida oʻqigan. Scott McKenna bolaligidan „Celtic“ futbol klubining ishqibozi boʻlgan. Scott McKennaning otasi Ian 1990-yillarda Shotlandiyaning „Forfar Athletic“ va "Montroseʼ futbol klublarida futbolchi sifatida faoliyat yuritgan.

## Faoliyat statistikasi

### Klub

### Xalqaro

## Manbalar
Hrvoje Milić

**Hrvoje Milić** () (1989-yil 10-mayda tugʻilgan) — xorvatiyalik professional futbolchi, oxirgi marta Zrinski Jurjevac safida himoyachi sifatida oʻynagan.

Milić Italiyaning „Fiorentina“, Xorvatiyaning „Osijek“, „Hajduk Split“ va „Istra 1961“, Shvetsiyaning „Djurgården“, Rossiyaning „Rostov“ va Eronning „Esteghlal“ klublarida oʻynagan.

## Klubdagi faoliyati
Osijek shahrida tugʻilgan Milić oʻz faoliyatini NK Osijekning yoshlar jamoasida boshlagan. 2008-yilning 8-martida Xorvatiya derbisida GNK Dinamo Zagrebga qarshi oʻyinda debyut qilgan. Oʻsha mavsumda u yana bitta oʻyin oʻtkazgan.

Milić 2009-yilning mart oyida „Hajduk“da asosiy jamoaga qoʻshila olmaganidan soʻng Djurgårdens IFga koʻchib oʻtgan. Djurgårdenda u darhol asosiy jamoa oʻyinchisiga aylangan va klubdagi birinchi mavsumida 30 ta oʻyinda maydonga tushgan. Shuningdek, u oʻsha mavsumda toʻrtta gol va toʻrtta golli uzatmani amalga oshirgan.

Milić 2011-yilning iyulida Xorvatiyaga qaytib, NK Istra 1961ga erkin agent sifatida shartnoma imzolagan. U 2011/12-yilgi mavsum davomida boshlangʻich tarkibda 26 oʻyinda maydonga tushgan va bitta gol urgan. Uning keyingi mavsumi yanada muvaffaqiyatli boʻlgan, 31 ta oʻyinda maydonga tushib, 4 ta gol va 3 ta golli uzatmani amalga oshirgan.

2013-yil iyul oyida u 350 ming yevro evaziga „Rostov“ klubiga oʻtgan. Milićning „Rostov“dagi birinchi mavsumida u 29 ta oʻyinda maydonga tushib, bitta gol urgan va toʻrtta golli uzatmani amalga oshirgan.

### Hajdukga qaytish
2015-yilning avgustida Milić Hajduk Split bilan uch yillik shartnoma imzolagan. Milić oʻsha oyning 20-kunida „Slovan Liberec“ga qarshi Yevropa ligasi saralash oʻyinida „Hajduk“ safida debyut qilgan. Milich mavsum davomida 42 ta oʻyinda maydonga tushib, 1 ta gol va 7 ta golli uzatmani amalga oshirgan.

### Fiorentina
2016-yilning 16-avgustida Milić A Seriyaning „Fiorentina“ klubiga 700 000 yevro evaziga qoʻshilgan.

### Olympiakos
2017-yilning 22-iyulida, A Seriyadagi bir mavsumdan soʻng Milić 1,5 million yevro evaziga Gretsiyaning amaldagi chempioni „Olympiakos“ tarkibiga qoʻshilgan. Klub bilan shartnoma 2018-yil 31-yanvarda rasman bekor qilingan.

### Napoli
2018-yil 23-fevralda Milić jarohat olgan Fauzi Gʻulomning oʻrniga SSC Napoli tarkibiga qoʻshilgan.

### Crotone
2019-yilning 31-yanvarida Milić Italiya B seriyasining „Crotone“ klubi bilan shartnoma imzolagan.

### Esteghlal
2019-yilning 19-avgustida Milić ikki yillik shartnoma asosida Eronning „Esteghlal“ klubiga oʻtgan.

## Faoliyat statistikasi

### Klub

## Yutuqlari

; Esteghlal

* Hazfi kubogi : Ikkinchi oʻrin (2): 2019/2020, 2020/2021

## Manbalar
Andreas Stjernen

**Andreas Kolset Stjernen** (1988-yil 30-iyulda tugʻilgan) — norvegiyalik nafaqadagi changʻida uchish sportchisidir. Andreas sobiq changʻi sportchisi Xroar Stjernenning oʻgʻli hisoblanadi.

## Faoliyati
Andreas 2005-yilning fevral oyida Brotterodda boʻlib oʻtgan Qitʼa kubogida debyut qilgan va ikki kun davomida toplagan natijalariga koʻra 49-oʻrinni egallagan..Birinchi marta 2006-yilning mart oyida Bishofshofenda 28-oʻrinni egallagan va kuchli oʻttizlik orasida birinchi marta 2009-yil mart oyida Trondxaymda sakkizinchi oʻrinni egallagan. 2009-yil dekabr oyida Lillexammerda jahon chempionatida debyut qilgan va 19-oʻrinni egallab, birinchi Jahon kubogi ochkolarini toʻplagan. Uning shaxsiy rekordi — 249 metr, 2016-yil 14-fevralda Vikersundda oʻrnatilgan. Stjernen 2017—2018-yilgi XCHF changʻi uchish boʻyicha Jahon kubogida gʻolib chiqgan va bu muvaffaqiyatga erishgan birinchi norvegiyalik boʻlgan.

Kolset Sprova IL va Trønderhopp sport klubini himoya qilgan va keyinchalik Levanger klubiga oʻtgan.

## Jahon chempionati natijalari

### Turnir jadvali
Andreas ketma-ket 2009-yildan 2018—2019-yilgi qishgi musobaqalargacha qatnashgan. 2012—2013-yilgi musobaqalarda kichik tepalikdan sakrash boʻyicha fahrli uchinchi oʻrinni, 2017—2018-yilgi musobaqalarda esa yuqoridagi tur boʻyicha birinchi oʻrinni umumiy natijalarga koʻra uchinchi oʻrinni egallagan. 2013—2014-yilgi musobaqalarda qoʻnishdagi texnik xatolar tufayli urinishlar hisobga olinmagan.

### Yakka tartibdagi gʻalaba
Andreas yakka tartibli bahslarda 2018-yilgi Xalqaro changʻida sakrash musobaqalarining kotta tepalik yoʻnalishi boʻyicha gʻolib deb topilgan. Musobaqa 2018-yil 13-yanvarda 235 metrlik sakrash nuqtasiga ega boʻlgan Bad Mitterdorf changʻida uchish majmuasida boʻlib oʻtgan. Ushbu mosabaqada Stjernen raqiblaridan yaqqol peshqadamlik bilan eng yuqori ochkolarni toʻplab, mutloq gʻoib sifatida koʻrilgan va 10000 evro pul mufoti taqdim etilgan.

## Manbalar
Hugo Guillamón

**Hugo Guillamón Sanmartín** () — 2000-yil 31-yanvar sanasida Ispaniyada tugʻilgan. „Valencia“ klubi va Ispaniya terma jamoasining markaziy himoyachisi.
## Jamoalardagi faoliyati
Hugo Guillamón „Valencia“ bitiruvchisi. 2017-yil oxirida u klub bilan 2020-yilgacha shartnoma imzoladi. Bu vaqt ichida u ikkinchi jamoada Segunda Bda oʻynadi. 2020-yilning 22-fevralida u La Ligadagi debyutini „Reala Sociedad“ga qarshi oʻtkazdi. 20-noyabr kuni „Deportivo Alavés“ga qarshi bahsda Hugo Guillamón „Valencia“ safidagi ilk golini urdi.

## Xalqaro karyerasi
2017-yilda Hugo Guillamón Ispaniya yoshlar terma jamoasi bilan Xorvatiyada boʻlib oʻtgan yoshlar oʻrtasidagi Yevropa chempionatida gʻolib chiqdi. Turnirda u Turkiya, Italiya, Xorvatiya, Fransiya, Germaniya va Angliya jamoalariga qarshi oʻyinlarda ishtirok etgan.

Oʻsha yili Hugo Guillamón Hindistonda boʻlib oʻtgan yoshlar oʻrtasidagi jahon chempionatida ishtirok etdi. Turnirda u Braziliya, Janubiy Koreya, Niger, Fransiya, Eron, Mali va Angliya terma jamoalariga qarshi oʻyinlarda ishtirok etgan.

2019-yilda Ispaniya yoshlar terma jamoasi bilan Hugo Guillamón Armanistonda oʻtkazilgan yoshlar oʻrtasidagi Yevropa chempionatida gʻolib chiqdi. Turnirda u Armaniston, Italiya, Fransiya va ikki marta Portugaliya jamoalariga qarshi oʻyinlarda ishtirok etgan.

2021-yilda Ispaniya yoshlar terma jamoasi tarkibida Hugo Guillamón 2021-yilda Vengriya va Sloveniyada boʻlib oʻtgan yoshlar oʻrtasidagi Yevropa chempionatida ishtirok etdi. Turnirda u Sloveniya, Italiya va Chexiya va Xorvatiya terma jamoalariga qarshi oʻyinda maydonga tushdi.

2021-yil 8-iyun kuni Litva terma jamoasiga qarshi oʻrtoqlik uchrashuvida Hugo Guillamón Ispaniya terma jamoasi safida debyut qildi.

## Statistikasi

## Yutuqlari
**Xalqaro yutuqlari**

**Ispaniya (U17)**

*  Yevropa chempionati — 2017

**Ispaniya (U18)**

*  Oʻrta yer dengizi oʻyinlari— 2018

*  Yevropa chempionati — 2019

## Manbalar
Duván Vergara

**Duván Andrés Vergara Hernández** ()1996-yil 9-sentabrda Kolumbiyaning Monteriya shahrida tavallud topgan. Kolumbiyalik futbolchi „Monterrey“ klubida hujumchi hisoblanadi.

## Jamoalardagi faoliyati
Duván Andrés Vergara Hernández „Envigado“ klubi tarbiyalanuvchisi hisoblanadi. 2015-yil 1-sentabr kuni Mustang kubogida „Deportivo Pasto“ga qarshi oʻyinda debyut qildi. 2016-yil 12-mart kuni „Aguilas Doradas“ga qarshi bahsda Duván Andrés Vergara Hernández „Envigado“ uchun birinchi golini urdi.

2019-yil boshida Duván Andrés Vergara Hernández Argentinaning „Rosario Central“ jamoasiga oʻtdi. 17-fevral kuni „Tigre“ga qarshi oʻyinda u Argentina Primer ligasida debyut qildi. 14-mart kuni Libertadores kubogi doirasida Chilining „Catolica Universidad“ jamoasiga qarshi oʻyinda Duván Andrés Vergara Hernández „Rosario Central“ safida ilk golini urdi.

Oʻsha yilning yozida Duván Andrés Vergara Hernández Kali shahrining „America“ klubi bilan shartnoma imzolab, vataniga qaytdi. Transfer summasi 1,8 million yevroni tashkil qildi. 26-iyul kuni „Patriotas Boyac“ga qarshi oʻyinda u yangi klubi safida debyut qildi. 18-avgust kuni „Aguilas Doradas“ga qarshi bahsda Duván Andrés Vergara Hernández „America“ uchun birinchi golini urdi. 15-noyabr kuni „Alianza Petrolera“ga qarshi oʻyinda u xet-trik qayd etdi. Oʻzining debyut mavsumida Duván Andrés Vergara Hernández klubga ligada gʻolib chiqishga yordam berdi. 2020-yilda Libertadores kubogida „Universidad Católica“ va Braziliyaning „Internacional“ga qarshi oʻyinlarda u uchta gol urdi. Oʻsha yili Duván Andrés Vergara Hernández ikkinchi marta Kolumbiya chempioni boʻldi. 2021-yilning yozida Duván Andrés Vergara Hernández meksikaning „Monterrey“ga oʻtdi. 26-iyul kuni „Puebla“ga qarshi oʻyinda u Meksika Primer ligasida debyut qildi. 1-avgust kuni „UNAM“ga qarshi bahsda Duván Andrés Vergara Hernández „Monterrey“ uchun birinchi gollarini urib, „dubl“ qildi. 17-sentabr kuni KONKAKAF Chempionlar ligasi doirasida „Cruz Azul“ga qarshi oʻyinda u gol urdi. Oʻsha yili Duván Andrés Vergara Hernández KONKAKAF chempionlar kubogini qoʻlga kiritdi.

## Statistika

## Manbalar